Evropë, debat mbi emigrantët
Një kompani teatri ndihmon pakicat të tregojnë historinë e tyre
Jo çdo ditë mund të shihen fëmijë turko-gjermanë duke filmuar në parlamentin gjerman. Këta fëmijë kanë intervistuar kreun e komunitetit rom të Gjermanisë, si pjesë e një programi të ri në një kompani teatri në Berlin të quajtur Ballhaus Naunynstrasse. Programi bashkon të rinj e profesionistë në televizion dhe film. Prodhimi përfundimtar është një filmi 1 orësh që diskuton se çdo të thotë të jesh pakicë në Gjermani. Filma të mëparshme nga teatri Ballhaus kanë bërë bujë në mbarë vendin. Filmi i fundit trajton racizmin dhe krimet e urrejtjes kundër njerëzve me ngjyrë, turq dhe të pakicave të tjera në qytete GJermane. Qëllimi i programit është që të paraqesë pjestarë nga rradhët e pakicave, thotë se drejtoresha e programit Veronika Gerhard. Projekti i fundit i filmit tregon se ç'do të thotë të jesh i zi në Gjermani. Të rinjtë janë duke u udhëhequr nga Michael Goetting, një gazetar dhe regjisor; Regjisorja Janine Jembere thotë se ajo dëshiron të ndihmojë të rinjtë të kenë një zë në debatin rreth mungesës së shumëllojshmërisë në jetën publike. Disa nga të rinjtë tashmë e dinë se çfarë duan të thonë në filmin e tyre. Ashtu si Amanda, një 19-vjeçare ruando-gjermane e cila ka studiuar në Berlin. Filmi do të shfaqet në teatër më 15 prill dhe shpresohet të shërbejë si një urë mes gjermanëve të të gjitha përkatësive.